**Sverre Kjelsberg** (født 18. oktober 1946 i Tromsø, død 18. juni 2016 samme sted) var en norsk vokalist, bassist, gitarist, komponist og skuespiller, men best kjent som bassist og vokalist i gruppen The Pussycats (1964–1967), og for sin deltakelse sammen med Mattis Hætta i Eurovision Song Contest 1980 med «Sámiid ædnan», komponert av Kjelsberg og Ragnar Olsen, samt en av Norges nasjonalviser, «Ellinors vise».

Tidlig liv
----------

Som ung var han sentral i hjembyens rockemiljø, og etablerte The Typhoones med Ottar Aasegg og Friedel Brandt. Dette bandet ble omdøpt til The Arctics før det fikk sitt endelige navn, The Pussycats, i mars 1965. Han spilte også i Taboo (1968) og Clan (1968).

Soloalbum, musikkutdannelse og Hålogaland teater
------------------------------------------------

Kjelsberg forlot rocken for en stund etter at *Pussycats* ble oppløst. Han ønsket å lære mer om musikk, og tok derfor utdannelse ved Musikkonservatoriet i Tromsø fra 1970. Fem år senere ble han ansatt ved Hålogaland Teater som komponist, skuespiller og «førstetrubadur». I løpet av andre halvdel av 70-tallet fremsto Sverre Kjelsberg som en politisk engasjert visesanger, og hans første soloalbum fra 1979 inneholdt flere viser som stammet fra teaterstykker ved Hålogaland Teater. Blant disse var «Ellinors vise» med tekst av Klaus Hagerup, hentet fra teaterstykket «Dikt å førbainna løgn». Visa ble tidlig på 90-tallet valgt til en av Norges nasjonalviser av Nitimens lyttere.

Kjelsbergs neste plateprosjekt var et samarbeid med den svenske pianisten Tage Löf. Innholdet på *Kära Syster* (1980) var en blanding av svenske og norske viser, med vekt på Evert Taube, Carl Michael Bellman, Idar Lind og Alf Prøysen. Produsent og medmusiker på platen var Steinar Ofsdal. På denne platen var også ei vise komponert av Kjelsberg og Ragnar Olsen: «Sámiid ædnan». Den skulle få atskillig større betydning et par måneder senere.

Melodi Grand Prix
-----------------

Sverre Kjelsberg og Mattis Hætta fremfører «Sámiid ædnan», vinnerbidraget i Melodi Grand Prix 1980 som representerte Norge i Eurovision Song Contest 1980 i Haag i Nederland. Foto: Trygve Indrelid 
Mattis Hætta og Kjelsberg ble i 1980 valgt til å representere Norge i den internasjonale finalen i Melodi Grand Prix med «Sámiid ædnan». Dette var i utgangspunktet en svært politisk komposisjon med budskap om fredning av Alta-vassdraget. Sangen, og ikke minst Hættas fargerike samedrakt, fikk stor oppmerksomhet under finaleuken i Haag. Duoen Kjelsberg/Hætta utga også en plate med joik, viser og rock i forening. Produsent og arrangør for *Låla!* (1980) var norsk-amerikaneren David Chocron.

* «Postkort» fra Eurovision Song Contest 1980 med Kjeldsberg og Mattis Hætta i Nederland. Foto: Beeld en Geluidwiki«Postkort» fra Eurovision Song Contest 1980 med Kjeldsberg og Mattis Hætta i Nederland. Foto: Beeld en Geluidwiki
* Foto: Beeld en Geluidwiki Foto: Beeld en Geluidwiki
* Foto: Beeld en Geluidwiki Foto: Beeld en Geluidwiki

Gjenforening med Pussycats og ny soloplate
------------------------------------------

Etter å ha deltatt på en gjenforeningsturné med Pussycats tidlig i 1981, gikk Kjelsberg i studio for å lage en ny soloplate. *Sverre* (1982) inneholdt tolv nye viser, og produsenter var Arvid Esperø og David Chocron. Flere gjenforeningsturneer med *Pussycats* fulgte, og dette tok mye av Kjelsbergs tid det neste tiåret. Albumet *Drømmen e fri* (1994) ble utgitt på det lokale Nord-Norsk Plateselskap i 1994. I tillegg til nye sanger, inneholdt platen en nyinnspilling av «Ellinors vise».

Ellers har Kjelsberg medvirket på utgivelser med Ole Paus, Arthur Arntzen (*Olufs jubileumsfarse*, 1986).
Kjelsberg var «Ukas P2-artist» i programmene *Fra rockestjerne til teaterkomponist* (NRK, 2006), og mottok «Nordnorsk markedsføringspris» 2007.

Utgivelser
----------

Utdypende artikkel: Sverre Kjelsbergs diskografi

* *Etter mørketia* (MAI, 1979)
* *Kära Syster* med Tage Löf, svensk pianist (MAI, 1980). Tekster av Evert Taube, Idar Lind, Alf Prøysen og Carl Michael Bellman, samt en tidlig versjon av *Sámiid Ædnan*.
* *Låla* (MAI, 1980) joik, viser og rock. Med joikeren Mattis Hætta
* *Sverre* (Hot Line, 1982). Solo med egne tekster.
* *Den glade pessimisten* (OK produksjoner, 1987) med trubadur Ragnar Olsen
* *Drømmen e fri* (Nord-Norsk Plateselskap, 1994)
* *Større kraft enn krutt* (2005). Samleplate.

Referanser
----------

1. ↑   Freebase-data fra Google[Hentet fra Wikidata]
2. ↑   www.nrk.no[Hentet fra Wikidata]
3. ↑
4. ↑  artistside Arkivert 23. juli 2011 hos Wayback Machine. ved Norsk musikkinformasjon
5. ↑  Pussycats – tidenes beste norske band? Arkivert 12. oktober 2007 hos Wayback Machine.
6. ↑  artistside Arkivert 17. september 2010 hos Wayback Machine. for The Pussycats
7. ↑  «Arkivert kopi». Arkivert fra originalen 20. oktober 2010. Besøkt 18. desember 2010.
8. ↑  Kjelsberg hedret av reiselivet. Arkivert 28. september 2007 hos Wayback Machine.

Eksterne lenker
---------------

* Sverre Kjelsberg i Scenewebarkivet
* (en) Sverre Kjelsberg – kategori av bilder, video eller lyd på Commons Rediger på Wikidata
* (en) Sverre Kjelsberg på Internet Movie Database Rediger på Wikidata

* (no) Sverre Kjelsberg hos Sceneweb Rediger på Wikidata
* (en) Sverre Kjelsberg på Discogs Rediger på Wikidata

* (en) Sverre Kjelsberg på MusicBrainz Rediger på Wikidata

* (en) Sverre Kjelsberg på Spotify Rediger på Wikidata

| Utmerkelser og prestasjoner |
| --- |
| Forgjenger:**Anita Skorganmed «Oliver»** | **Norge i Eurovision Song Contest**(1980, med Mattis Hætta) | Etterfølger:**Finn Kalvikmed «Aldri i livet»** |

| * v
* d
* r
The Pussycats |
| --- |
| 
* **Trond Graff**
* **Sverre Kjelsberg**
* **Ottar Aasegg**
* **Friedel Brandt**
* **Ingemar Stjerndahl**

* Jan Løseth
* Bror Dahl
* Bjørn Henriksen
* Knut Halvard Johannessen

 |
| Studioalbum | 
* *Psst! Psst!*
* *Mrrr… Mrrr…*
* *Touch Wood*
* *To You*

 |
| Samlealbum | 
* *Psst! Mrr…*
* *The Pussycats Story*

 |
| Andre album | 
* *Garman* (som musikere for Ole Paus)

 |
| Singler | 
* «Ebb Tide»/«Cadillac»
* «Gonna Send You Back to Georgia»/«Donna»
* «Boom Boom»/Gone Gone Gone
* «Let Me Stay With You»/«Purdy Patsy»
* «Just a Little Teardrop»/«Baby Baby»
* «Why Have We to Wait»/«Regret»
* «The Craftsman»/«Song»
* «A Night of Life»/ «Rain»
* «Vanja Maria»/«Death is Coming»
* «Smile at Me»
* «Sjøreisa»/«Mors minner» (som Sailor)
* «Hey Pretty Baby»/«Forever in Pain»

 |

| * v
* d
* r
Rockheim **·** Rockheim Hall of Fame |
| --- |
| 2011: a-ha, Åge Aleksandersen, Jokke & Valentinerne, Wenche Myhre, Alf Prøysen  • 2012: DumDum Boys, Jan Eggum, The Pussycats, Terje Rypdal, Jahn Teigen  • 2013: Nora Brockstedt, Lillebjørn Nilsen, Anne Grete Preus  • 2014: deLillos, Knutsen & Ludvigsen, Øystein Sunde  • 2015: Mari Boine, Jan Garbarek, Ole Paus, Inger Lise Rypdal  • 2016: Svein Finjarn, Karin Krog, Motorpsycho  • 2017: Dizzie Tunes, Popol Ace, Raga Rockers  • 2018: Kari Bremnes, Morten Abel, Stage Dolls  • 2019: Finn Kalvik, Anita Skorgan, TNT  • 2020: Radka Toneff, Halvdan Sivertsen, Jonas Fjeld  • 2021: Mayhem, The Monroes, Casino Steel |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** MusicBrainz **·** Discogs
 |